paragraph_text: Franina i Jurina je istarski narodni koledar, godišnjak, zbornik vrlo raznorodnih tekstova među kojima prevladavaju kulturno-povijesne teme, iako se nađe i svakojakih obljetničkih crtica, pa i praktičnih savjeta za zdravlje, poljoprivredu, kućanstvo i slično. "Franina i Jurina" jedna je od najdugovječnijih institucija istarskog izdavaštva na hrvatskom jeziku.